interakcie
Je vhodnákombinácia liekuTelmisartan 80mg tablety a Amlopin S 5mg tablety?Mám ich predpísané aZP maupozorňuje na ich riziko zvýšenia plazmatickej koncentrácie a AUC amlodipínu...
Dobrý deň,
ďakujeme za Vašu otázku.
Pri uvedenej kombinácii liekov bolo popísaných niekoľko interakcií strednej závažnosti.
Súčasným podávaním liečiv dochádza k potenciácií ich antihypertenzívneho účinku a môže dôjsť k výskytu hypotenzie. Interakcia však môže mať  pre pacienta terapeutický prínos. V prípade kombinácie liečiv sa odporúča sledovať krvný tlak (vhodné meranie krvného tlaku aj v domácej starostlivosti, z dôvodu normalizácie krvného tlaku). V prípade výskytu hypotenzie alebo pretrvávania vysokých hodnôt krvného tlaku je treba informovať lekára, ktorý upraví dávky liekov alebo zmení terapiu.
Súbežná kombinácia liečiv môže zvýšiť riziko vzniku torsade de pointes.  Odporúča sa pravidelné sledovanie sérového draslíka a EKG.
Na trhu existujú aj fixné kombinácie, kde sú uvedené liečivá obsiahnuté. Ak Vám lieky predpísal jeden lekár, je si týchto skutočností vedomý a prispôsobil danej terapii dávkovanie, v tom prípade odporúčam riadiť sa jeho pokynmi. Pokiaľ máte ohľadom uvedenej kombinácie liekov pochybnosti, je potrebné kontaktovať predpisujúceho lekára.
S pozdravom
PharmDr. Patrícia Čečková